T. Llew Jones
Thomas Llewelyn Jones, anavezet evel T. Llew Jones (11 a viz Here 1915 – 9 a viz Genver 2009) zo ur skrivagner kembraek. Kalz en deus skrivet evit ar yaouankiz.

E vuhez
Ganet e oa e Pentrecwrt, e Sir Gaerfyrddin. Skoliet eo bet e Llandysul. Skolaer eo bet 35 bloaz e skolioù Ceredigion, ha rener-skol e Coedybryn e-tal Llandysul a-raok mont da skrivagner.

Skrivagner
E 1958 ha 1959 e c'honezas ar gador en Eisteddfod. Derc'hel a reas da skrivañ barzhoniezh, evit tud vras ha bugale, met dreist-holl romantoù polis evit evit krennarded ha romantoù istorel diazezet war troioiù ar morlaer Bartholomew Roberts pe al laer Twm Siôn Cati.

Ouzhpenn un 50 levr en deus embannet, evit tud vras pe vugale. N'int ket holl romantoù pe barzhonegoù: en Ofnadwy Nos e kont peñse al lestr anvet Royal Charter. Darn zo bet troet e saozneg pe azasaet evit ar skinwel.

Marvet eo pa oa 93 vloaz, d'an 9 a viz Genver 2009.

Echedoù 
T. Llew Jones a oa c'hoarier echedoù ha sevel a reas, gant e vab Iolo, an dornlevr deskiñ echedoù kembraek kentañ (ha nemetañ betek-hen). 
Labourat a reas ivez da zistagañ kevrenn echedourien Kembre diouzh hini Breizh-Veur e 1970. 
Kalz en deus labouret er WCU, ha savet Y Ddraig, kelc'hgelaouenn an Dyfed Chess Association, deuet da vezañ kelaouenn echedourien Kembre er bloavezhioù 1970.

Tad eo da Emyr Llewelyn ha da Iolo Ceredig Jones, echedour.

Prizioù 
1958 - Kador en Eisteddfod Genedlaethol Cymru Glyn Ebwy 1958
1959 - Kador en Eisteddfod Genedlaethol Cymru Caernarfon 1959 
1967 - Gwobr Tir na n-Og gant Tân ar y Comin
1990 - Gwobr Tir na n-Og gant Lleuad yn Olau
1991 - Gwobr Mary Vaughan Jones
2007 - Welsh Publishsing Awards, "Best Seller - Poetry", gant Geiriau a Gerais

Oberennoù T. Llew Jones

Crynoddisgiau
Lleuad yn Olau - Chwedlau Traddodiadol o Gymru, Tachwedd 2003, ail-gyhoeddwyd Chwefror 2005 (Tympan)

Levrioù all gant T. Llew Jones 
Cerddi Gwlad Ac Ysgol, Hydref 1976, Gwasg Gomer
Tales the Wind Told, Awst 1979, JD Lewis
Cerddi Bardd y Werin - Detholiad o Farddoniaeth Crwys, Ionawr 1994, Gwasg Gomer

Levrlennadur 
Teifi, Siân Cyfaredd y cyfarwydd : astudiaeth o fywyd a gwaith y prifardd T. Llew Jones 
Cyfrol deyrnged y Prifardd T. Llew Jones (golygwyd gan Gwynn ap Gwilym)

Notennoù ha daveennoù

Skrivagnerien gembraek
C'hoarierien echedoù kembreat
Ganedigezhioù 1915
Marvioù 2009